**Upute**

Za izradu laboratorijske vježbe koristi se programski jezik Python. Zadaci su zadani u obliku Jupyter bilježnice koju treba nadopuniti. Za rješavanje se može koristiti besplatna Google Colab usluga, ili se može lokalno postaviti Python/Jupyter radna okolina. Preporuča se Google Colab varijanta radi lakšeg postavljanja radne okoline, dok se lokalni Python/Jupyter ostavlja za one koji žele znati više.

**Google Colab**

LInk na Google Colab: <https://colab.research.google.com/>

Google Colab je Jupyter bilježnica koja se izvršava na Googleovim serverima. Ulogirajte se sa svojim Google *accountom* i prebacite bilježnicu labosa na Colab. Vaša bilježnica se sprema u Google Driveu. Limitirajući faktor je što se Vaša instanca ne može raditi duže od 12h od jednom, i što povremeno besplatne GPU instance nisu dostupne. Rezultati se mogu normalno spremati, oni se ne brišu. Pripazite na rok! "Nisam mogao dobiti GPU" nije valjani razlog zašto nemate napravljenu vježbu.

Da biste bili sigurni da koristite GPU instancu, u alatnoj traci pritisnite na "Runtime" → "Change runtime type" i iz padajućeg izbornika odaberite "GPU".

U Colabu nije potrebno podešavati *environment*.

**Lokalni Python i Jupyter**

Za postavljanje lokalne radne okoline se preporuča Anaconda distribucija koja uključuje većinu potrebnih python paketa za izradu vježbe.

Upute za postavljanje radne okoline za Linux se mogu naći ovdje: <https://docs.anaconda.com/anaconda/install/linux/>

Upute za postavljanje radne okoline za Windows se mogu naći ovdje: <https://docs.anaconda.com/anaconda/install/windows/>

Upute za postavljanje radne okoline za MacOS se mogu naći ovdje: <https://docs.anaconda.com/anaconda/install/mac-os/>

Preporuča se korištenje posebnog conda *environmenta* za rješavanje vježbe. Upute kako rukovati s conda *environmentima* mogu se naći ovdje: <https://docs.conda.io/projects/conda/en/latest/user-guide/tasks/manage-environments.html>

Za popunjavanje bilježnice može se koristiti Jupyter Notebook ili Jupter Lab. Jupyter notebook dolazi instaliran sa Anacondom, dok se Jupyter Lab može naknadno instalirati po sljedećim uputama: <https://jupyter.org/install>.

Upute za korištenje Jupytera možete naći ovdje: <https://www.dataquest.io/blog/jupyter-notebook-tutorial/>

Da bi Vaš conda enviroment bio lako dostupan u Jupyter Notebook/Lab, potrebno je instalirati paket nb\_conda\_kernels (conda install -c conda-forge nb\_conda\_kernels ) u *environmentu* gdje Vam je instaliran Jupyter Notebook/Lab, a u *environmentu* kojem želite pristupiti potrebno je instalirati paket ipykernel (conda install ipykernel).